armvectores/hy_wikipedia_2023 huggingface dataset:
Ալյոնա Մուն

Ալյոնա Մուն (ռումիներեն` Aliona Munteanu, մայիսի 25, 1989(1989-05-25), Քիշնև, Մոլդովական ԽՍՀ, ԽՍՀՄ), մոլդովացի երգչուհի, ով 2013 թվականի մայիսին «O mie» երգով ներկայացրել է Մոլդովան Եվրատեսիլ 2013 երգի մրցույթում և եզրափակիչ փուլում զբաղեցրել է 11-րդ հորիզոնականը։


== Կարիերա ==
2010 թվականին Ալյոնա Մունը մասնակցել է «Աստղերի ֆաբրիկա 2» ազգային երաժշտական շոուին, որտեղ զբաղեցրել է 3-րդ հորիզոնականը։ «Աստղերի ֆաբրիկա 2» ազգային երաժշտական շոուին մասնակցելուց հետո ստեղծել է «Thumbs Up» խումբը։ 2012 թվականին Բաքվում ելույթ է ունեցել «Եվրատեսիլ 2012» երգի մրցույթում, որպես Պաշա Պարֆենիի բեք-վոկալիստ, որը «Lautar» երգով զբաղեցրել է 11-րդ հորիզոնականը։


=== Եվրատեսիլ 2013 ===
2013 թվականի մայիսի 14-ին Մալմյոյում կայացած Եվրատեսիլի առաջին կիսաեզրափակչում Ուկրաինայի, Իռլանդիայի, Ռուսաստանի, Բելառուսի, Լիտվայի, Էստոնիայի, Նիդեռլանդների, Բելգիայի և Դանիայի ներկայացուիչների հետ միասին դուրս է եկել եզրափակիչ։
2013 թվականի մայիսի 18-ին կայացած մրցույթի եզրափակիչում Ալյոնա Մունը հանդես է եկել 3-րդ համարի ներքո՝ Լիտվիայի մասնակցից հետո։ Արդյունքում Ալյոնան զբաղեցրել է 11-րդ հորիզոնականը (Մոլդովան գրավել է նույն հորիզոնականը 2012 թվականին, երբ այն ներկայացնում էր Ալյոնայի պրոդյուսեր, կոմպոզիտոր և դաշնակահար՝ Պաշա Պարֆենին)։
Մինչ ժյուրին կհասցներ հայտարարել Մոլդովայի ներկայացուցչի անունը, երգչուհուն մեղադրել են բանագողության մեջ։ Պարզվում է, որ Ալյոնա Մունի հանդերձանքը հիշեցնում է ամերիկացի երգչուհի Քերի Անդերվուդի զգեստը, որով երգչուհին «Գրեմմի» արարողության ժամանակ տարբեր նկարներում է հայտնվել։


=== Եվրատեսիլից հետո ===
2014 թվականին Ալյոնան եղել է «Vocea României» նախագծի և «Ձայն» հեռուստաշոուի ռումինական տարբերակի մասնակից, որտեղ զբաղեցրել է չորրորդ հորիզոնականը։


== Տեսահոլովակներ ==
Aliona Moon — O mie — Eurovision 2013 Moldova (official video)
Aliona Moon — Loc pentru dragoste (official video)


== Ծանոթագրություններ ==
Այն սև օրերուն

Այն սև օրերուն, Արամ Անտոնյանի 1919 թվականին Բոստոնում հրատարակած գիրքն է հայերի ցեղասպանության մասին։


== Հեղինակ ==

Անտոնյան Արամ Անտոնի (1887-1952), պատմաբան, հրապարակախոս։ 1914 թվականի օգոստոսից նշանակվել է հայկական նամակների կայսերական գրաքննիչ, սակայն Կոստանդնուպոլսի հայկական պատրիարքարանին որոշ տեղեկություններ հաղորդելու համար 1915 թվականին աքսորվել է հայ մտավորակնների հետ միասին։ Հալեպում եղած ժամանակ թուրք քարտուղար Նայիմ բեյից ձեռք է բերել հայերի ցեղասպանության մասին մի շարք պաշտոնական վավերագրեր, որոնք հրապարակել է Այն սև օրերուն… (1919, Բոստոն) և Նայիմ բեյի հուշերը (1920)` հայերեն հրատարակությունը Մեծ ոճիր գրքերում։ Այդ վավերագրերը օգտագործվել են ինչպես երիտթուրքերի (1919), այնպես էլ Սողոմոն Թեհլերյանի դատավարության ժամանակ։


== Բովանդակությունը ==
Արամ Անտոնյանը «Այն սև օրերուն» գրքի առաջին մասում մանրամասն նկարագրել է փախուստի նպատակով թաքնված մի հայ պատանու հետապնդումը թուրք ժանդարմաների կողմից, հայ մայրերի ողբը Եփրատում խեղդված իրենց զավակների համար։ Այնուհետև անդրադարձել է Հալեպից եկող հայ գաղթականների նոր քարավանին, որը բաղկացած էր 30-50 տարեկան կանանցից։ Հեղինակը մանրամասն նկարագրել է այդ կանանց դրությունը, նրանց արտաքին տեսքը և խորհել նրանց նախկին կենսունակության մասին։ Այնուհետև հեղինակն անդրադարձել է Մունպուճ գյուղի կառավարիչ Հուսեին էֆենդու Մեսքենե ժամանմանը։ Հայ գաղթականները վկայում են այն մասին, որ Հուսեին էֆենդին բազմաթիվ հայ դեռատի աղջիկների է առևանգել Մունպուճ և Հալեպ, գիշերային խրախճանքներ կազմակերպել իր վրանում։ Համաձայն ժանդարմաների վկայության՝ Հալեպից հայ գաղթականների նոր քարավաններ էին բերվել Գարլըք՝ Մեսքենե տարագրվելու նպատակով։ Աշխատության մեջ հեղինակը հիմնականում տեղեկություններ է հայտնել Մեսքենե տարհանվող հայ գաղթականներից կազմված մի քարավանի մասին՝ անդրադառնալով նրանց կենցաղին, ապրումներին։


== Քաղվածքներ ==


== Ծանոթագրություններ ==
Շիշիմորովո (գյուղ, Ստարոռուսկի շրջան)

Շիշիմորովո (ռուս.՝ Шишиморово), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցրտի բևեռ

Ցրտի բևեռ, շրջան, որտեղ դիտվում է երկրագնդի կամ տվյալ կիսագնդի երկրամերձ օդի ամենից ցածր ջերմաստիճանը։ 
Հյուսիսային կիսագնդում բացարձակ նվազագույն ջերմաստիճանը՝ մոտ –70°C, դիտվում է Վերխոյանսկ–Օյմյակոնի շրջանում և Գրենլանդիայում։ Ամբողջ երկրագնդի ամենից ցածր ջերմաստիճանը՝ –88,3°C, դիտվել է Անտարկտիդայի «Վոստոկ» սովետական կայանում։
Վալերիա Գոնչարովա

Վալերիա Գոնչարովա (հունվարի 3, 1988(1988-01-03), Իվանո-Ֆրանկովսկ, Ուկրաինական ԽՍՀ, ԽՍՀՄ), ռուսական վոլեյբոլիստ, հարձակվող, խաղում է Ռուսաստանի հավաքականում և Դինամո թիմում։


== Արտաքին հղումներ ==
Վալերիա Գոնչարովա Archived 2015-04-14 at the Wayback Machine.


== Ծանոթագրություններ ==
Հաթիմ ալ-Տայի

Հաթիմ ալ-Տայի (արաբ․՝ حاتم الطائي‎‎‎, - 578, Հաիլ, Սաուդյան Արաբիա), Նախաիսլամական Արաբիայի 6-րդ դարի հռչակավոր բանաստեղծ։ Եղել է քրիստոնյա։ Հայտնի է եղել չափազանց առատաձեռնությամբ և մեծահոգությամբ։ Նրա անունը մինչ օրս արաբների համար օրինակ է դարձել մեծահոգության, հարևաններին օգնության հասնելու ու բարոյական բարձր նկարագրի տեր լինելու այաքինության մեջ։
Ալ-Տային Հազար ու մի գիշեր հեքիաթաշարի կերպարներից է։ Նրա մասին զանազան լեզուներով բազմաթիվ աշխատություններ են գրվել։ Նրա արկածախնդրությունների մասին ֆիլմեր են նկրավել։ Նրա հռչակը տարածվել է ամբողջ Միջին Արևելքում և Պարսկաստանում, ընդհուպ մինչև Հնդկաստան։ Նա հիշվել է նաև Մուհամմադի թողած հադիսներում։
Նրա բանաստեղծական տողերը փառաբանում են քաջությունն ու մեծահոգությունը։ Գրել է նաև սիրային կասիդաներ։
Թաղված է Հայիլի շրջանի Թովարեն գյուղում։ Նրա գերեզմանը կանգուն է մինչ այսօր։


== Ծանոթագրություններ ==


== Արտաքին հղումներ ==
Հաթիմ ալ-Տայիի բանաստեղծությունների ամբողջական ժողովածու
Հաթիմ ալ-Տայի՝ Արաբների մեղահոգը
Զմյուռնիայի գրավումը թուրքերի կողմից

Զմյուռնիայի գրավումը թուրքերի կողմից, թուրքական իրականության մեջ հայտնի է որպես Իզմիրի ազատագրում (թուրքերեն՝ İzmir'in Kurtuluşu), հույն-թուրքական առճակատումների վերջին շրջափուլի կարևորագույն մարտը, որն ազդարարում է Թուրքիայի անկախության պատերազմի ավարտը։
Զմյուռնիայի հանձնումից հետո Մուդրոսում Հունաստանի թագավորության և Թուրքիայի միջև սկսվում են զինադադարի բանակցություններ, որտեղ էլ հույները Զմյուռնիան հանձնում են հաղթած թուրքական կողմին։


== Ճակատամարտ ==
Դումլուփընարի ճակատամարտում պարտության մատնելով հունական բանակին՝ Մուստաֆա Քեմալ Աթաթուրքի գլխավորած թուրքական ուժերը զարգացնում են իրենց ռազմավարական հաջողությունները և ավելի խորանում դեպի արևմտուտք՝ հույների փաստացի վերահսկողության սահմաններ։
Դումլուփընարի ճակատամարտում մեծ կորուստներ կրած հունական բանակը ստիպված է լինում նահանջել և հանգրվանում է հարավում՝ Զմյուռնիա ծովափնյա քաղաքում (ներկայումս թուրքերի կողմից վերանվանվել է Իզմիր)։ Նկատելով թուրքերի մոտենալը քաղաքին՝ հունական բարոյալքված բանակը թողնում է քաղաքը՝ մեծաթիվ զոհերից խուսափելու համար։ Սեպտեմբերի 8-ին հունական վերահսկողությունը Զմյուռնիայում դադարում է։ Հաջորդ օրը՝ սեպտեմբերի 9-ին, քաղաքը նվաճվում է թուրքերի կողմից։
Զմյուռնիայի գրավումից հետո կողմերը հանդես են գալիս զինադադարի կնքման պատրաստակամությամբ։ Շուտով երրորդ կողմերի ներգրավվածությամբ սկսվում են Մուդրոսի բանակցությունները։ «Իզմիրի ազատագրման» օրը Թուրքիայի Հանրապետությունում նշվում է որպես ազգային ազգային օր։


== Տես նաև ==
Հույն-թուրքական պատերազմ
Դումլուփընարի ճակատամարտ


== Ծանոթագրություններ ==
Հապլոպորուս հոտավետ

Հապլոպորուս հոտավետ (լատ.՝ Haploporus odorus), Poriaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Սպիտակ, դեղնավուն, դեղնագորշավուն կամ մոխրագույն պտղամարմինները 5-15 x 3-8 սմ են։ Ձմեռած պտղամարմինները, որոնք սևանում են, սմբակաձև են, բարձիկաձև, երբեմն փռված են կամ միամյա։ Գլխարկի մակերեսը սկզբում նուրբ թավշանման է, հետո՝ մերկ, հարթ, եզրերը կլորացած են և հավասար։ Կծու համով և անիսոնի հաճելի հոտով պտղամիսը դեղնավուն է։ Կլորավուն, հաստապատ, սպիտակ անցքերից կազմված (միջինը՝ 2-3 անցք 1 մմ վրա) հիմենոֆորը խողովակաձև է։ Անգույն սպորները 4,5-6 x 3,5-4,5 մկմ են։


== Տարածվածություն ==
Ընդհանուր արեալը ընդգրկում է Եվրոպան, Ասիան, Հյուսիսային Ամերիկան, Հարավային Կովկասը (Հայաստան)։ Հայաստանում հանդիպում է հազվադեպ։ Հայտնաբերված է Իջևանի ֆլորիստիկական շրջանում՝ «Դիլիջան» ազգային պարկի տարածքում, Ապարանի ֆլորիստիկական շրջանում՝ Մարմարիկ գետի շրջակայք։


== Էկոլոգիա ==
Հանդիպում է 1600-1800 մ բարձրություններում, հունիս-հուլիս ամիսներին, կենդանի ծառերի բների, չորացած ծառերի ոստերի վրա և լայնատերև անտառներում։ Քսիլոտրոֆ է, առաջացնում է սպիտակ փտում։


== Պահպանություն ==
Կրիտիկական վիճակում գտնվող տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգերի կազմում։


== Ծանոթագրություններ ==
Օրեշկի (գյուղ, Ստարիցկի շրջան)

Անվան այլ կիրառումների համար տե՛ս՝ ՕրեշկիՕրեշկի (ռուս.՝ Орешки), գյուղ Ռուսաստանի Տվերի մարզի Ստարիցկի շրջանի կազմում։
Բնակչությունը 1997 թվականին գրանցված տվյալներով կազմում էր 201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առաջին համաշխարհային պատերազմի հերոսների հուշարձան (Պսկով)

Առաջին համաշխարհային պատերազմի հերոսների հուշարձան (ռուս.՝ Памятник героям Первой мировой войны), հուշարձան` տեղադրված Պսկով քաղաքում Առաջին համաշխարհային պատերազմի հարյուրամյակի կապակցությամբ, նվիրված այդ պատերազմում զոհված ռուս զինվորների և սպաների հիշատակին։


== Պատմություն ==
Հուշարձանը կառուցվել է Ռուսական ռազմա-պատմական ընկերության նախաձեռնությամբ։ Ընկերության կողմից հայտարարված մրցույթում հաղթել է Ռուսաստանի Դաշնության ժողովրդական նկարիչ Սալավաթ Շչերբակովը:Հուշարձանի պատրաստման և տեղադրման նպատակով ծախսվել է 12,5 միլիոն ռուբլի։ Հուշարձանի հանդիսավոր բացումը տեղի է ունեցել 2014 թվականի օգոստոսի 22-ին Պսկովի ավտոբուսային և երկաթուղային կայարանների միջև ընկած զբոսայգում։ Բացման արարողությանը մասնակցել են Ռուսաստանի Դաշնության կառավարության ղեկավարի տեղակալ Օլգա Գոլոդեցը, Ռուսաստանի Օդադեսանտային զորքերի հրամանատար Վլադիմիր Շամանովը, Պսկովի մարզի նահանգապետ Անդրեյ Տուրչակը։
Հուշարձանը որոշվել է տեղադրել այն վայրում, որտեղ Առաջին համաշխարհային պատերազմի տարիներին տեղաբաշխվել էր 24-րդ հետևակային դիվիզիան։ Հուշարձանի երկաթուղային կայարանի շրջանում տեղադրելու մյուս պատճառն այն էր, որ հենց այստեղ էր կայսր Նիկոլայ երկրորդը հրաժարվել գահից և այդ իրադարձության հիշատակին մոտակայքում կառուցվել էր մատուռը։
Հուշարձանը իրենից ներկայացնում է հրացանով գրոհի գնացող ռուս զինվորի պատկերը։ Պատկերի ետևում ծածանվում է Պսկովյան հետևակային գնդի դրոշը։


== Ծանոթագրություններ ==
Վեսնեռի

Վեսնեռի (էստ․՝ Vesneri), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 147 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոնրևել ան Բրես

Անվան այլ կիրառումների համար տե՛ս՝ Մոնրևել ան Բրես (այլ կիրառումներ)Մոնրևել ան Բրես (ֆր.՝ Montrevel-en-Bresse), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Մոնրեվալ ան Բրես կանտոնի կազմի մեջ։ Կոմունայի շրջանը Բուրկ ան Բրեսն է։
Կոմունայի կոդը INSEE՝ 01266։


== Աշխարհագրություն ==
Կոմունան Փարիզ քաղաքից գտնվում է 350 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 17 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 2362 մարդ։
Աղբյուր = INSEE


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1393 մարդկանցից 1054-ը տնտեսապես ակտիվ են եղել, 339-ը՝ պասիվ (ակտիվության ցուցանիշը` 75.7% է, 1999 թվականին՝ 74.6%)։ 1054 ակտիվ բնակիչներից աշխատել են 1017-ը (512 տղամարդ, 505 կին), գործազուրկ է եղել 37 մարդ (13 տղամարդ և 24 կին)։ 339 պասիվներից 99 հոգի եղել են աշակերտ կամ ուսանող, 161-ը՝ թոշակառու, 79 պասիվ են եղել այլ պատճառներով։


== Տեսարժան վայրեր ==
Սուժեի գործարան։ 1946 թվականի պատմական հուշարձան։
Շարմի կալվածք։ 1987 թվականի պատմական հուշարձաններ։


== Պատկերասրահ ==

		


== Վարչակազմ ==


== Ծանոթագրություններ ==


== Արտաքին հղումներ ==
«Монревель-ан-Брес» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-05-11 
«Монревель-ан-Брес» (ֆրանսերեն)։ cassini.ehess.fr։ Վերցված է 2014-05-11
ՈՒԵՖԱ Չեմպիոնների Լիգա 2011–2012

Չեմպիոնների Լիգայի 2011-12 մրցաշրջանը 57-րդն էր Չեմպիոնների Լիգայի պատմության ընթացքում։ Եզրափակիչը տեղի է ունեցել 2012 թվականի մայիսի 19-ին Ալիանս Արենա մարզադաշտում, որտեղ հանդիպեցին «Բավարիա» և «Չելսի» ֆուտբոլային ակումբները։


== Հայաստանը Չեմպիոնների Լիգա 2011-2012 մրցաշրջանում ==
Հայաստանից մրցաշրջանում հանդես եկավ Փյունիկը, որը դարձել էր Հայաստանի ֆուտբոլի ազգային առաջնության 2010 մրցաշրջանի հաղթող, ելույթները սկսեց երկրորդ որակավորման փուլից, մրցակիցն էր Չեխիայի չեմպիոն Վիկտորիա Պլզենը։ Հանդիպումները տեղի ունեցան Հուլիսի 12-ին և Հուլիսի 19-ին, Փյունիկը պարտվեց ընդհանուր 1։9 հաշվով, Փյունիկի միակ գոլի հեղինակն էր Էդգար Մալաքյանը։


== Մասնակիցները ==
Ընդհանուր մրցաշրջանին մասնակցեցին ՈՒԵՖԱ անդամ երկրների 76 ակումբներ (Լիխտենշտայնը չի մասնակցել քանի որ չուներ ազգային առաջնություն)։
Անդամ երկրները բաժանվեցին 4 հիմնական խմբերի որոնք բաշխվեցին համաձայն ՈՒԵՖԱ կողմից հաշվարկվող 2010 կայֆիցենտների։

Անդամ երկրներ որոնք կայֆիցենտների դասակարգմամբ գտնվում են 1-3 տեղերում, մասնակցեցին չորսական ակումբներով.
Անդամ երկրներ որոնք կայֆիցենտների դասակարգմամբ գտնվում են 4-6 տեղերում, մասնակցեցին երեքական ակումբներով.
Անդամ երկրներ որոնք կայֆիցենտների դասակարգմամբ գտնվում են 7-15 տեղերում, մասնակցեցին երկուական ակումբներով.
Անդամ երկրներ որոնք կայֆիցենտների դասակարգմամբ գտնվում են 15-53 տեղերում, մասնակցեցին մեկական ակումբներով.


=== Անդամ երկրների վարկանիշերը ըստ գործակիցների ===


=== Մասնակիցների տեղաբաշխումը ըստ փուլերի ===


== Ժամանակացույց ==


== Որակավորման փուլ ==


=== Առաջին որակավորման փուլ ===


== Երկրորդ որակավորման փուլ ==


== Երրորդ որակավորման փուլ ==


=== Չեմպիոններ ===


=== Ոչ-չեմպիոններ ===


== Փլեյ-օֆֆ փուլ ==


=== Չեմպիոններ ===


=== Ոչ-չեմպիոններ ===


== Խմբային փուլ ==


=== Խումբ A ===


=== Խումբ B ===


=== Խումբ C ===


=== Խումբ D ===


=== Խումբ E ===


=== Խումբ F ===


=== Խումբ G ===


=== Խումբ H ===


== Փլեյ-օֆֆ հիմնական փուլ ==
Փլեյ օֆֆ փուլում յուրաքանչյուր ակումբ հանդիպում է հակառակորդի հետ երկու անգամ, սեփական խաղադաշտում և մրցակցի հարկի տակ։ Մրցակիցները որոշվում են վիճակահանության սկզբունքով։ 1/16 եզրափակչում վիճակահանության ժամանակ խմբերում առաջին տեղ գրաված ակումբները և երկրորդ տեղ գրաված ակումբները բաժանվում են տարբեր զամբյուղների, ընդ որում նույն զամբյուղի մասնակիցներ չեն կարող դուրս գալ միմյանց դեմ, ինչպես նաև նույն երկիրը ներկայացնող ակումբները նույնպես չեն կարող դուրս գալ միմյանց դեմ։ 1/8-րդ և ավելի բարձր փուլերում այս կանոնները չեն գործում։


== Վիճակագրություն ==
Լավագույն ռմբարկուները և փոխանցում կատարողները (չհաշված որակավորման փուլերը)։


=== Լավագույն ռմբարկուներ ===
Աղբյուր՝


=== Գոլային փոխանցումներ ===
Աղբյուր՝


== Ծանոթագրություններ ==
Կանիաս

Կանիաս  (իսպ.՝ Cañas), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 9,72 կմ2 տարածք։ Բնակչությունը կազմում է 93 մարդ (2010 թվականի տվյալներով)։ Գտնվում է պրովինցիայի վարչական կենտրոնից 40 կմ հեռավորության վրա։


== Արտաքին հղումներ ==
Պաշտոնական կայք
Ժողովածու (2293)

Ժողովածու (2293), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2293 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 15.5×10.5 չափս։ Ձեռագիրը կազմված է 76 թերթից։ Գրված է միասյուն, նոտրգրով։ Կազմը` կաշեպատ տախտակ։


== Բովանդակություն ==
Սահման քերականութեան։
Դաւթի Սահմանք իմաստասիրութեան։
Վերլոuծութիւն ներածութեանն Պորփիuրի։
Ամենայն չար տանջելի։
Իշխանք, թագաւրք, կաթողիկոսք հայոց։


== Ծանոթագրություններ ==
Feds Watching

«Feds Watching», ամերիկացի ռեփեր Թու Չեյնսի երգն է, համագործակցությամբ ամերիկացի երգիչ-երգահան Ֆարել Վիլյամսի հետ։ Այն թողարկվել է 2013 թվականի հունիսի 4-ին, որպես Թու Չեյնսի «B.O.A.T.S. II: Me Time» կոչվող երկրորդ ստուդիական ալբոմի առաջին սինգլ։ Երգը գրվել է Թու Չեյնսի և Ֆարել Վիլյամսի կողմից, ով վերջինս նաև երգի պրոդյուսերն է։ Երգը Billboard Hot 100 հիթ շքերթում զբաղեցրել է 66-րդ հորիզոնականը։


== Նախապատմություն և թողարկում ==
Երգը ձայնագրվել է 2013 թվականի փետրվարի 10-ին՝ Գրեմմիի 55-րդ մրցանակաբաշխության գիշերը։ 2013 թվականի հունիսի 2-ին կայացել է երգի պրեմիերան Hot 97 ռադիոկայանի Summer Jam ծրագրի ընթացքում։ Երկու օր հետո՝ հունիսի 4-ին, երգը թվային ներբեռնման ֆորմատով պաշտոնապես թողարկվում է iTunes-ում։
Երգի տեսահոլովակը, որի ռեժիսորն է Ռայան Հոփը, թողարկվել է 2013 թվականի հունիսի 30-ին։


== Քննադատների գնահատական ==
Rolling Stone ամսագիրը իր 2013 թվականի լավագույն 100 երգերի ցանկում «Feds Watching» երգին տվել է 81-րդ հորիզոնականը։ Pitchfork Media-յի կազմած 2013-ի թոփ 100 երգերի ցանկում այն գնահատվել է 69-րդը։ XXL ամսագրի կազմած 2013 թվականի 25 լավագույն երգերի ցանկում այն զբաղեցրել է 23-րդ հորիզոնականը։


== Երգացանկ ==
Թվային ներբեռնում«Feds Watching» (Ֆարել Վիլյամսի մասնակցությամբ) - 4։10


== Հիթ շքերթներ ==


=== Շաբաթական չարթեր ===


=== Տարեվերջյան չարթեր ===


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Պրեամբուլա

Պրեամբուլա (ֆր.՝ préambule, լատ.՝ praeambulus - առջևից գնացող կամ որևէ մեկ, լատ.՝ preambulo - նախորդող), իրավունքում, օրենսդրական կամ այլ իրավական ակտի, ինչպես նաև դեկլարացիայի կամ միջազգային պայմանագրի ներածական մաս։
Սովորաբար Պրեամբուլաում շարադրվում են տվյալ ակտի նպատակներն ու խնդիրները, այն շարժառիթները, պայմաններն ու հանգամանքները, որոնք ակտն ընդունելու պատճառ են դարձել։
(3440) Ստամպֆեր

(3440) Ստամպֆեր (անգլ.՝ Stampfer), աստերոիդ աստերոիդների հիմնական գոտում։ Հայտնաբերվել է 1950 թվականի փետրվարի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,80401 ա. մ., առավելագույնը մոտենում է 2,6446 ա. մ. հեռավորության վրա և հեռանում 2,9634 ա. մ.։ Արեգակի շուրջ մեկ ամբողջական պտույտ է կատարում 1715,01 երկրային օրվա ընթացքում, իր ուղեծրով շարժվելով միջինում 0,209911 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3440) Ստամպֆեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրտսենուզ

Կուրտսենուզ (ֆր.՝ Kurtzenhouse), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 921 մարդ, բնակչության խտությունը` 257.26 մարդ/կմ²։ Բնակավայրը զբաղեցնում է 3.58 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 18 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 657 աշխատունակ (15-64 տարեկան)  բնակիչ, որոնցից ակտիվ էին 496-ը, իսկ ոչ ակտիվները` 161։ Ակտիվության ցուցանիշը կազմում է 75,5 %։ 496 աշխատունակ մարդկանցից աշխատել է 469 անձ (248 տղամարդ և 221 կին)։ Գործազուրկ են եղել 27 անձ (13 տղամարդ և 14 կին)։ 161 անաշխատունակներից 45-ը եղել են աշակերտներ կամ ուսանողներ, 72-ը` թոշակառուներ, իսկ 44-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մոկկո

Մոկկո (իտալերեն՝ mocaccino, caffè mocha այլընտրանքային անվանումները՝ մոկկաչինո, մոկաչինո կամ մոկկաչչինո. ԱՄՆ-ում ստեղծված, լատտեի տարատեսակ հանդիսացող սրճային ըմպելիք (շոկոլադի ավելացմամբ)։
«Մոկաչինո» անվանումը կիրառվում է Եվրոպայում։ Հյուսիսային Ամերիկայում այս ըմպելիքը հայտնի է որպես «մոկկո» («մոկկա»)։


== Պատմություն ==
Մոկկոն սուրճի տեսակ է, որն իր անվանումը կրում է Կարմիր ծովի ափին գտնվող եմենական նավահանգստային քաղաքի Մոհա նավահանգստի անունից, որտեղ XVIII դարում կատարվում էր սուրճի ամենաակտիվ առևտուրը։  Քանի որ այն ժամանակ աշխարհին սուրճ էր մատակարարվում հիմնականում Եմենից, այդ իսկ պատճառով այդպես սկսեցին անվանել սուրճի ցանկացած տեսակ։ Այսօր ևս Եմենում աճում է այս անվանումը կրող սուրճի բույսը, որն իրենից ներկայացնում է սուրճի բացառիկ տեսակ՝ շատ սուր համով։ Այն անվանում են նաև «լորդերի սուրճ»։ Իսկ մեր օրերում «մոկկո» անվան տակ վաճառվող սուրճն իրենից ներկայացնում է եմենական, եթովպական և բրազիլական սուրճերի խառնուրդ։ Պետք է նշել, որ մոկկոն նաև մաս է դարձել սուրճի տարբեր բաղադրատոմսերի համար, ինչպես օրինակ՝ «Մոկկո թուրքական ձևով», «Մոկկո ֆրանսիական ձևով», «Մոկկո շեյխի համար» և այլն։


== Պատրաստում ==
Ինչպես և դասական լատտեն, մոկկաչինոն նույնպես պատրաստվում է էսպրեսոյից և տաք կաթից։ Բացի այդ, մոկկաչինոյի բաղադրության մեջ մտնում է շոկոլադ (սովորաբար փոշի կակաոյի տեսքով, սակայն օգտագործվում է նաև շոկոլադե օշարակ)։
Մոկկո պատրաստելիս կարող է կիրառվել սև, կաթնային կամ սպիտակ շոկոլադ։


== Սպասքավորում ==
Մոկկոն մատուցվում է բարձր ապակյա գավաթներով, և, ինչպես և կապուչինոն, զարդարվում է փրփրեցված կաթով կամ հարած սերուցքով, ինչպես նաև ընպելիքի մակերևույթին ցանվում է կակաոյի փոշի կամ դարչին։ Որպես զարդարանք՝ օգտագործվում է նաև զեֆիր։


== Տես նաև ==
Սուրճ
Կապուչինո
Լատտե
Էսպրեսո
Ռաֆ սուրճ


== Ծանոթագրություններ ==


== Արտաքին հղումներ ==

 Մեդիաֆայլեր Մոկկո թեմայով Վիքիպահեստում:
Ինչպե՞ս պատրաստել մոկկո
Արշտա

Արշտա (ռշտա, էրիշտա, դդմաճ), ուտեստ։ Պատրաստում են անալի, պինդ խմորից։ Խմորը բարակացնում են ինչպես լավաշը և, մի քանի տակ ծալելով, դանակով երիզաձև կտրատում, ապա արևի տակ չորացնում, թոնրի կամ փռի մեջ բովում։ Համարվում է ձմեռվա համար պահածո սննդամթերք։ Օգտագործվում է զանազան կերակուրներ՝ փլավ, ապուր և այլն պատրաստելիս։ Հայերից բացի արշտա պատրաստում են նաև Արևելքի որոշ ժողովուրդներ։
Տնական յուրատեսակ լապշա, նրանից փլավ են պատրաստում, օգտագործում են ապուրների պատրաստման համար։ Հանդիպում է նաև ռշտա անունով։ Անվանումն առաջացել է պարսկական ռեշտեից  (պարսկերեն՝ رشته), ինչը նշանակում էր «թելեր» կամ «շերտեր»։ Ի տարբերություն իրանական խոհանոցի լապշայի՝ հայկական լապշան կապելլինիի պես բարակ չէ։ Լապշան նմանատիպ բաղադրատոմսերով առկա է նաև շատ խոհանոցներում, իսկ նմանատիպ անվանումով լապշա կա թուրքական կեսմե, էրիշտե և ադրբեջանական (азерб. əriştə) էրիշտե խոհանոցում(թուրքերեն՝ kesme, erişte), բայց ի տարբերություն վերջինների, խմորի պատրաստման ժամանակ կաթ չի օգտագործվում։
Կարող է պատրաստվել նաև արտադրական եղանակով։ Արիշտան պատրաստվում է ալյուրով, ջրով, աղով, պետք է պատրաստել բավականին պինդ խմոր։ Յուրաքանչյուր կտորը գրտնակել 1,5 մմ հաստությամբ՝ լավաշի նման, փաթաթել ռուլետաձև, որը հետո պետք է կտրտել բարակ շերտերով և չորացնել։ Չորացրած արիշտան թեթևակի կարմրեցնում են չոր թավայի մեջ մինչև վարդագույն-ոսկեգույն երանգ ստանալը։ Առանց ձվի տարբերակն օգտագործվում է նաև որպես նպարային խոհանոցի ուտեստ։ Արիշտայի համար դասական կերակրալցուկ է համարվում հալած յուղը, մածունն ու սխտորը։
Գոյություն ունի արիշտայի երկու տարբեր տեսակներ՝ ճաշի և աղանդերի համար։ Քաղցր արիշտայից պատրաստում են հալվա։


== Ծանոթագրություններ ==

Армянская кухня: сегодня, завтра, вчера.
Արիշտա պատրաստողները. Մարտունի (Գեղարքունիք), 1978 թվականի լուսանկար Archived 2016-12-21 at the Wayback Machine.
Աստերոիդների ցանկ (116801-116900)

Աստերոիդների ցանկ (116701-116800)  • Աստերոիդների ցանկ  • Աստերոիդների ցանկ (116901-117000)
 Աստերոիդների ցանկ (116701-116800)  • Աստերոիդների ցանկ  • Աստերոիդների ցանկ (116901-117000)
Տոպչուգան

Տոպչուգան  (ռուս.՝ Топчуган), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ գետի ձախ ափով՝ 497 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010200312115100008979
Հիդրոլոգիական ուսումնասիրությունների կոդը - 115100897
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ձյունանուշ (մուլտֆիլմ)

«Ձյունանուշ» (ռուս.՝ «Снегурка»), խորհրդային նկարված մուլտֆիլմ՝ ստեղծված 1969 թվականին «Սոյուզմուլտֆիլմ» կինոստուդիայում։ Մուլտֆիլմը նկարվել է ռուսական ժողովրդական հեքիաթի հիման վրա։


== Սյուժե ==
Գալիս է ձմեռը, և ամենուր առատ ձյուն է տեղում։ Պապն ու տատը խրճիթի պատուհանից նայում են ուրախացող երեխաներին ու երազում, որ իրենք էլ ունենան իրենց երեխաները։ Ուշ գիշերին նրանք դուրս են գալիս բակ ու ձնից պատրաստում գեղեցիկ Ձյունանուշ։ Ի զարմանս նրանց՝ Ձյունանուշը հանկարծ կենդանանում է՝ վերածվելով գեղեցիկ աղջկա։ Նա բնակվում է ծեր ամուսինների տանը ու սկսում օգնել նրանց։ Պապն ու տատը անվերջ հիանում էին նրանով։ Սակայն Ձյունանուշի դրությունը վատանում է այն ժամանակ, երբ գալիս է ամառը։ Ընկերուհիները նրան կանչում են դրսում զբոսնելու, ապա գյուղից դուրս սկսում են պարել ու ձեռնարկում են խաղ՝ թռչել խարույկի վրայով։ Ձյունանուշը ցատկում է կրակի վրայով ու հալվում՝ վերածվելով փոքրիկ թեթև ամպի, թռչում վեր, ապա թափվում տաք անձրևի ձևով, վերածվում երիցուկների դաշտի։


== Ստեղծողներ ==


== Հետաքրքիր փաստեր ==
Կադրից դուրս տեքստը կարդում է խորհրդային հայտնի դերասան Ալեքսեյ Գրիբովը։ Նա նշված չէ տիտրերում, սակայն ճանաչվում է ինքնատիպ ձայնի շնորհիվ։
Սա տվյալ ռուսական ժողովրդական հեքիաթի միակ էկրանավորումը չէ, որ ստեղծվել է ռեժիսոր Վլադիմիր Դեգտյարյովի կողմից։ 1957 թվականին նկարահանվել է «Հեքիաթ Ձյունանուշի մասին» մուլտֆիլմը։ Փաստորեն «Ձյունանուշ» մուլտֆիլմը նախորդի նկարված ռեմեյքն է։
1990-ական թվականներին մուլտֆիլմը կրկնօրինակվել է ԱՄՆ-ում «Jove» ընկերության կողմից՝ «The snow girl» վերնագրով։ 1999 թվականին նույն ընկերության կողմից թողարկվել է իսպաներեն, ֆրանսերեն ու անգլերեն ենթագրերով, իսկ հինգ տարի անց՝ 2004 թվականին, վաճառքի են հանվել թարմացված DVD տարբերակները։


== Վերաթողարկում ==
Մուլտֆիլմը բազմիցս վերաթողարկվել է DVD-ով մուլտֆիլմերի հետևյալ հավաքածուներում՝ «Երբ վառվում են տոնածառի լույսերը» (ռուս.՝ «Когда зажигаются ёлки», Սոյուզմուլտֆիլմ, տարածող՝ «Союз»), «Ամանորյա եղևնու տոնը» (ռուս.՝ «Праздник Новогодней ёлки», տարածող՝ «Крупный план»), «Зимушка-зима» (Սոյուզմուլտֆիլմ, տարածող՝ «Союз»)։


== Ծանոթագրություններ ==


== Գրականություն ==
Капризная принцесса и другие сказки. — АСТ, 2006. — 64 с. — (Сказки-мультфильмы). — ISBN 5-17-040172-8


== Արտաքին հղումներ ==
«Ձյունանուշ» մուլտֆիլմը «Անիմատոր.ռու» կայքում
Արմենիակների բանակաթեմ

Արմենիակների բանակաթեմ (հանդիպում է ’Άρμενιαχων և ’Άρμενιαχόν ձևերով, առաջինը նշանակում է «հայերի», երկրորդը՝ «հայկական» բանակաթեմ), տարածությամբ և կարևորությամբ Բյուզանդական կայսրության երկրորդ բանակաթեմը։ Արմենիակների բանակաթեմի անվանումը, ըստ Կոստանդին Ծիրանածնի, ծագել է «տեղում և հարևանությամբ ապրող հայերի» (Բյուզանդական կայսրության և նրա սահմաններից դուրս՝ Արևելյան Հայաստանում ապրող հայերի) անունից։ Բանակաթեմն ստեղծվել է Հերակլիոս կայսեր ժամանակ (610-641)։ Արմենիակներից բանակաթեմի առաջին զորավարն էր Մժեժ Բ Գնունին։ Սկզբնապես Արմենիակների բանակաթեմի տարածքը եղեք է ավելի ընդարձակ։ Թեոփիլոս կայսեր ժամանակ (829-842) այն բաժանվել է Արմենիակոն, Խարսիանոն և Կապադովկիա բանակաթեմերի, և Ա․ բ–ի մեջ մնացել են Հելենոպոնտոս, Պողեմոնյան Պոնտոս և Առաջին ու Երկրորդ Հայք երկրամասերը։ X դ․ նրա կազմի մեջ մնացել է միայն Հելենոպոնտոսը, քանի որ Պողեմոնյան Պոնտոսի մեծ մասից կազմվել է Խաղտիք բանակաթեմը, Առաջին Հայքից՝ Կոլոնիայի բանակաթեմը, Երկրորդ Հայքից՝ Սեբաստիայի բանակաթեմը։ Կոստանդին Ծիրանածինը Արմենիակների բանակաթեմի կազմում հիշում է յոթ քաղաք Ամասիա, Աբորա (այժմ՝ Թուրհալ), Զալիքոս (այժմ՝ Ալաչամ), Անդրապա (այժմ՝ Վեգիր–Քյոփրու), Ամիսոս (Սամսոն), Նեոկեսարիա (Նիկսար) և Սինոպ։ Արաբ մատենագիր Իբն ալ–Ֆաքիհի վկայությամբ Ա․ բ–ի զորավարն իր տրամադրության տակ ունեցել է 9000 զինվոր, նստավայրը Ամիսոս ամրոցն էր։
Էդմոնդ Օ՛Բրայեն

Էդմոնդ Օ'Բրայեն (անգլ.՝ Edmond O'Brien սեպտեմբերի 10, 1915(1915-09-10), Նյու Յորք, Նյու Յորք, ԱՄՆ - մայիսի 9, 1985(1985-05-09), Ինգլվուդ, Լոս Անջելես շրջան, Կալիֆոռնիա, ԱՄՆ), ամերիկյան դերասան։


== Կենսագրություն ==
Էդմոնդ Օ’Բրայենը ծնվել է Նյու-Յորքում։ Ֆիլմում առաջին ելույթը տեղի է ունեցել 1938 թվականին։ Երկրորդ համաշխարհային պատերազմի ժամանակ ծառայել է ԱՄՆ-ի ռազմաօդային ուժերում։ Կերտել է «Մարդասպանները» (1946), «Մահացած ժամանելուն պես» (1950) և «Ուղեկից» (1953) նուարներում գլխավոր դերը, երկրորդային դերերի պլանում «Մարդ, ով կրակել է Լիբերտի Վելանսին» (1962) և «Վայրի ավազակախումբը» (1969) վեստերն ժանրում, «Յոթ օր մարտ ամսում» (1964) քաղաքական թրիլլերում։ Օ’Բրայենը արժանացել է «Օսկար» մրցանակի «Ոտաբոբիկ կոմսուհին» (1954) մելոդրամայում երկրորդական պլանի լավագույն դերի համար։ Շատ է նկարահանվել հեռուստատեսային սերիսալներում։
Օ’Բրայենը ամուսնացած է եղել երկու անգամ. դերասանուհիներ՝ Նենսի Կելիի և Օլգա Սան-Հուանի հետ (1948 և 1976 թվականներին)։ Սան-Հուանը եղել է նրա երեք  երեխաների մայրը․ երեխաներն են հեռուստաղեկավար Բրիջեթը, դերասանուհի Մարիան և ձայնային դերասան Բրենդանը (ծնված 1962 թվականին)։ Մահացել է Ինգլվուդում (Կալիֆոռնիա) Ալցհայմերի հիվանդությունից։
Կինեմատոգրաֆիայի և հեռուստատեսությունում ունեցած ավանդի համար նրա պատվին դրվել է երկու աստղ Հոլիվուդյան փառքի ծառուղում։


== Ընտրված ֆիլմագրաֆիա ==
1939-Սապատավորը Նոտր-Դամայից / The Hunchback of Notre Dame - Գրենգուար
1946-Մարդասպաններ / The Killers - Ջիմ Ռիորդան
1947-Սարդոստայն / The Web - Բոբ Ռիգան
1947 -Կրկնակի կյանք / A Double Life - Բիլլ Ֆրենդ
1949 - Ճերմակ շիկացում / White Heat - Խենկ Ֆելլոն/ Վիկ Պարդո
1950-Մահացած ժամանելուն պես / D.O.A. - Ֆրենկ Բիգելոու
1950-Կեսգիշերի և արևածագի միջև / Between Midnight and Dawn - Դեն Պյորվիս
1950-711 Օուշեն Դրայվ / 711 Ocean Drive - Մել Գրեյնջեր
1950-Պատասխան կրակ / Backfire - Ստիվ Կոննոլլի
1951-Հարազատ հոգիներ / Two of a Kind - Մայք Ֆարրել
1952-Շրջադարձային կետ / The Turning Point - Ջոն Կոնրոյ
1953-Ուղեկիցը / The Hitch-Hiker - Ռոյ Կոլլինզ
1953-Հուլիոս Կեսար / Julius Caesar - Կասկա
1953-Երկու կին ունեցողը / The Bigamist - Գարրի Գրեմ
1954-Ոտաբոբիկ կոմսուհին The Barefoot Contessa-Օսկար Մալդրուն
1954- Զրահ սպանության համար / Shield for Murder- Բարնի Նոլան
1956-Ճիչ գիշերը / A Cry in the Night - Դեն Տեգգերտ
1956-1984 - Ուինստոն Սմիտ
1962-Մարդ, ով կրակել է Լիբերտի Վելանսին / The Man Who Shot Liberty Valance - Դատոն Պիբոդի
1962-Թռչունների սիրահար Ալկատրասից / Birdman of Alcatraz - Թոմաս «Թոմ» Գեդդիս
1962-Ամենաերկար օրը / The Longest Day- գեներալ Ռեյմոնդ Դ. Բարտոն
1964-Յոթ օր մարտ ամսում / Seven Days in May - սենատոր Ռեյմոնդ Կլարկ
1966-Ֆանտաստիկ ճանապարհորդություն / Fantastic Voyage - գեներալ Կարտեր
1969-Վայրի ավազակախումբը / The Wild Bunch - Ֆրեդդի Սայկս
1973-Լակի Լուչանո / Lucky Luciano - կոմիսար Գարրի Ջ. Էնսլինգեր


== Մրցանակներ ==
1955 - «Օսկար» մրցանակ երկրորդ պլանի լավագույն դերի համար («Ոտաբոբիկ կոմսուհին »)
1955- «Ոսկե գլոբուս» մրցանակ երկրորդ պլանի լավագույն դերասանին («Ոտաբոբիկ կոմսուհին »)
1965 -  «Ոսկե գլոբուս» մրցանակ երկրորդ պլանի լավագույն դերասանին («Յոթ օր մարտ ամսում»)
1963 - Western Heritage Awards մրցանակ («Մարդ, ով կրակել է Լիբերտի Վելանսին»)


== Ծանոթագրություններ ==
Միջպառլամենտական միություն

Միջպառլամենտական միություն (անգլ.՝ Inter-Parliamentary Union, ֆր.՝ L'Union Interparlementaire), ոչ-կառավարական միջազգային կազմակերպություն, որի մեջ միավորվում են նրա նպատակներին համամիտ և աշխատանքներին մասնակցելու պատրաստակամ ազգային պառլամենտական խմբեր։ Հիմնադրվել է 1889 թվականին, Փարիզում։ Նպատակն է պրոպագանդել իրավարարության գաղափարները՝ միջազգային վեճեր լուծելիս։ Կոչված է խրախուսել կապը բոլոր պառլամենտների անդամների միջև, միավորել նրանց համատեղ գործունեությունը՝ ներկայացուցչական ինստիտուտների ամրապնդումը, միջազգային խաղաղությունն ու համագործակցությունն ապահովելու գործում։ Միջպառլամենտական միության որոշումները պարտադիր կատարման ուժ չունեն, սակայն որքանով արտահայտում են աշխարհի երկրների մեծ մասի օրենսդրական մարմինների ներկայացուցիչների ընդհանուր կարծիքը, զգալի ազդեցություն ունեն միջազգային այլ կազմակերպությունների, կառավարությունների ու հասարակայնության վրա։ Միջպառլամենտական միության բարձրագույն մարմինը ամենամյա կոնֆերանսն է։ Նրանց միջև ընկած ժամանակահատվածում աշխատանքները ղեկավարում է միության խորհուրդը, որի կազմի մեջ մտնում են ազգային պառլամենտական խմբերից երկուական ներկայացուցիչ։ Միջպառլամենտական միության վարչական մարմինը գործադիր կոմիտեն է, որն ընտրում է միջպառլամենտական բյուրո, միջպառլամենտական մշտական քարտուղարություն՝ գլխավոր քարտուղարի ղեկավարությամբ։ Միջպառլամենտական միությունն ունի մշտական հետազոտական հանձնաժողովներ, որոնք նախապատրաստում են կոնֆերանսների բանաձևերը։ Միության շրջանակներում գործում են պառլամենտների գլխավոր քարտուղարների ասոցիացիան և պառլամենտական փաստաթղթերի միջազգային կենտրոնը։ Միջպառլամենտական միություն հրատարակում է «Բյուլետեն ինտերպառլամենտեր» («Bulletin Interparlamentaire») պարբերականը։ 


== Ծանոթագրություններ ==
Ադոլֆո Օրտա

Ադոլֆո Օրտա Մարտինես (իսպ.՝ Adolfo Horta Martínez;հոկտեմբերի 3, 1957(1957-10-03), Սանտյագո դե Կուբա, Օրյենտե, Կուբա - նոյեմբերի 28, 2016(2016-11-28), Կամագուեյ, Կուբա), կուբացի թեթև քաշային բռնցքամարտիկ, 1970-1980-ական թվականներին հանդես է եկել Կուբայի բռնցքամարտի թիմային առաջնությունում։ Մոսկվայում կայացած ամառային Օլիմպիական խաղերի արծաթե մեդալակիր, աշխարհի եռակի չեմպիոն, բազմաթիվ միջազգային մրցաշարերի և ազգային առաջնությունների հաղթող։


== Կենսագրություն ==
Ադոլֆո Օրտան ծնվել է 1957 թվականի հոկտեմբերի 3-ին Սան Լորենսո գյուղում։ Մանկությունն անց է կացրել Կամագուեյ քաղաքում։ Սկսել է զբաղվել բռնցքամարտով 12 տարեկան հասակից։ Բազմից դարձել է բռնցքամարտի երիտասարդական առաջնությունների չեմպիոն։ 1974 թվականից սկսել է հանդես գալ մեծահասակների շարքում և հրավիրվել է ազգային հավաքականի կազմ։ Երկու տարի անց առաջին անգամ հաղթել է Կուբայի առաջնությունում՝ հաղթելով թեթև քաշային կարգի բոլոր մրցակիցներին (հետագայում կրկնել է այս նվաճումը ութ անգամ)։ 1978 թվականին Բելգրադում մասնակցել է աշխարհի առաջնությանը, որտեղ էլ նվաճել է ոսկե մեդալ։
1979 թվականին Սան Խուանում Օրտան մասնակցել է պանամերիկյան խաղերին, որտեղ նույնպես նվաճել է ոսկե մեդալ։ Իր հաղթանակների շնորհիվ նա 1980 թվականին Մոսկվայում մասնակցել է  Ամառային օլիմպիական խաղերին։ Նա հասել էր եզրափակիչ, բայց որոշիչ մարտում 1:4 հաշվով պարտություն է կրել ԳԴՀ-ի ներկայացուցիչ Ռուդի Ֆինկից։ Մեկ տարի անց նա հաղթել է Մոնրեալի աշխարհի գավաթի առաջնությունում։
1982 թվականին Մյունխենում կայացած բռնցքամարտի  աշխարհի առաջնության  միջին քաշայինների կարգում հաղթել է բոլոր մրցակիցներին և կանգնել պատվանդանի բարձր աստիճանին։ Կարակասում տեղի ունեցած պանամերիկյան խաղերում նույնպես արժանացել է ոսկե մեդալի։ 1986 թվականին Ռինոյում տեղի ունեցած  բռնցքամարտի աշխարհի առաջնության ժամանակ Ադոլֆո Օրտան իր կյանքում երրորդ անգամ նվաճել է առաջնության ոսկե մեդալը՝ հանդես գալով թեթև քաշայինների կարգում։ Այս հաղթանակներից հետո բռնցքամարտիկը որոշել է թողնել մարզական կարիերան։ Ընդհանուր առմամբ նա անց է կացրել է 346 մարտ, որոնցից 319-ը ավարտել է հաղթանակով։ Մարզական կարիերայի ավարտից հետո նա դարձել է մարզիչ։ Երկար ժամանակ ապրել է Մեքսիկայում, որտեղ մարզել է երիտասարդ բռնցքամարտիկների։


== Ծանոթագրություններ ==


== Արտաքին հղումներ ==
Adolfo HORTA MARTÍNEZ(իսպ.) — статистика выступлений на крупнейших турнирах
Адольфо Орта – օլիմպիական վիճակագրությունը Sports-Reference.com կայքում (անգլ.)
Յոոտմե (այլ կիրառումներ)

Յոոտմե անունը կամ տերմինը կարող է վերաբերել հետևյալ հոդվածներին․

Յոոտմե - գյուղ Էստոնիայի Տապա շրջանի կազմում։
Յոոտմե - գյուղ Էստոնիայի Կաառմա շրջանի կազմում։
Սիրանուշ Անդրիասյան

Սիրանուշ Հովհաննեսի Անդրիասյան (հունվարի 4, 1986(1986-01-04), Վաղարշապատ, Հայկական ԽՍՀ, ԽՍՀՄ), հայ շախմատիստուհի, կանանց ՖԻԴԵ-ի վարպետ։ Հայաստանի կրկնակի չեմպիոնուհի (2007, 2008):


== Հաղթանակներ ==
1994, 1995` մինչև 10 տարեկանների Հայաստանի չեմպիոն
1995՝ երրորդ տեղ Եվրոպայի պատանեկան առաջնությունում
1999, 2000՝ մինչև 14 տարեկանների Հայաստանի չեմպիոն
2001, 2004՝ մինչև 18 տարեկանների Հայաստանի չեմպիոն
2006, 2007՝ Հայաստանի կանանց առաջնության հաղթող
2007՝ Եվրոպայի թիմային առաջնության բրոնզե մեդալակիր


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Սիրանուշ Անդրիասյանի անձնական քարտը ՖԻԴԵ-ի կայքում (անգլ.)
Սիրանուշ Անդրիասյանի պարտիաները (անգլ.)
Chess Academy of Armenia
Ֆերմա Նովոե

Ֆերմա Նովոե (ռուս.՝ Ферма Новое), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեցանուռգա (գյուղ, Կեռնու շրջան)

Անվան այլ կիրառումների համար տե՛ս՝ ՄեցանուռգաՄեցանուռգա (էստ․՝ Metsanurga), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեժանգետ (գետ)

Բեժանգետ, գետ, Ճորոխի ձախակողմյան վտակը։ Հոսում է Համշենի արևելյան մասով՝ Խևակ գյուղով և թափվում մայր գետը։ Արևմտահայերեն տառադարձությամբ՝ Պեժանկետ։


== Ծանոթագրություններ ==
Սովետսկոե (գյուղ, Սովետսկի շրջան)

Անվան այլ կիրառումների համար տե՛ս՝ ՍովետսկոեՍովետսկոե (ռուս.՝ Советское), գյուղ Ռուսաստանի Ալթայի երկրամասի Սովետսկի շրջանի կազմում։
Բնակչությունը 2003 թվականին գրանցված տվյալներով կազմում էր 5500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնբրիո դել Կամպ

Մոնբրիո դել Կամպ (վրաց.՝ Montbrió del Camp), մունիցիպալիտետ Իսպանիայում։ Գտնվում է Տառագոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաշ Կամպ շրջանում։ Տարածքը կազմում է 10,07 կմ²։ Բնակչությունը՝ 2298 մարդ (2010 թվականի տվյալներով)։


== Արտաքին հղումներ ==
Պաշտոնական կայք Archived 2013-09-02 at the Wayback Machine.
Información general Archived 2014-08-04 at the Wayback Machine.
Կիմլիչկա

Կիմլիչկա (ուկրաիներեն՝ Кимличка), գյուղ Ուկրաինայի Սումիի մարզի Լիպովա Դոլինայի շրջանում։
2001 թվականի տվյալներով Կիմլիչկա գյուղում բնակվում էր 519 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվյատեց (գյուղ, Տեոֆիպոլի շրջան)

Սվյատեց (ուկրաիներեն՝ Святець), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Սվյատեց գյուղում բնակվում էր 2 284 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խեդոքյոյ

Խեդոքյոյ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 32 կմ հարավ-արևելք, Արաքսի ձախ կողմի վտակներից մեկի ակունքների մոտ։


== Աշխարհագրություն ==
Տարածքը լեռնային էր։


== Բնակչություն ==
XX դարի սկզբին ուներ 40 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հիպեռի

Հիպեռի, գյուղ Արևմտյան Հայաստանում, Սեբաստիայի վիլայեթի Շապին-Գարահիսարի գավառում։ 1915-ին ուներ 80 տուն հայ բնակիչ։ Զբաղվում էին երկրագործությամբ և անասնապահությամբ։ Ուներ եկեղեցի և վարժարան։ Հիպեռի հայ բնակիչները բռնի տեղահանվել են 1915-ին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել Արևելյան Հայաստանում։
Լենինի հուշարձան (Մոսկվա, Կազանի կայարան)

Անվան այլ կիրառումների համար տե՛ս՝ Լենինի հուշարձան (այլ կիրառումներ)Վ. Ի. Լենինի հուշարձան (ռուս.՝ Памятник В. И. Ленину),  հուշարձան Ռուսաստանի մայրաքաղաք Մոսկվայում, որը նվիրված է ռուս հեղափոխական գործիչ, բոլշևիկ, Հոկտեմբերյան հեղափոխության առաջնորդ Վլադիմիր Լենինին։ Քանդակը պատրաստված է գիպսից, այն պատճենվել է քանդակագործ Գեորգի Ալեքսեևի քանդակից, ճարտարապետ Սերգեյ Չեռնիշովն այն տեղադրել է ցածր պատվանդանի վրա` Մոսկվայի Կազանի կայարանի կենտրոնական սպասասրահի մուտքի մոտ։


== Պատմություն ==
Հուշարձանի բնօրինակը ստեղծել է քանդակագործ Գեորգի Ալեքսեևը «Պրոլետարկա» գործարանի աշխատակիցների միջոցներով և տեղադրել Տվեր քաղաքում 1925 թվականի մայիսի 1-ին։ Քանդակագործն անձամբ է եկել Տվեր՝ մասնակցելու արձանի տեղադրմանը։  Հետագայում քանդակից պատրաստվել է գիպսե կրկնօրինակ, որը տեղադրվել է Մոսկվայի Կազանի կայարանում։ «Կոչ անող առաջնորդ» աշխատանքին հավանություն է տվել Լենինի հիշատակը հավերժացնելու հանձնաժողովը՝ ԽՍՀՄ բազմաթիվ քաղաքներում «վերարտադրելու և տարածելու համար»։
Լենինի պատկերաքանդակը պատրաստված է գիպսից՝ 19-րդ դարի ռեալիստական քանդակի ավանդույթներով և ունի մոտ երկու մետր բարձրություն։ Հորինվածքի բնութագրիչ առանձնահատկությունը Լենինի պարզած ձեռքի կոչ անող ժեստն է։


== Ծանոթագրություններ ==


== Արտաքին հղումներ ==
Կազանի կայարանում Լենինի հուշարձանի լուսանկարը


== Գրականություն ==
колл. авт. Свод памятников архитектуры и монументального искусства России. Тверская область / Г. Смирнов. — Наука. — М., 2003. — Т. 1. — 816 с. — 1000 экз.
колл. авт. Город Калинин // Сводный список памятников истории и культуры Калининской области, состоящих под государственной охраной. — Калинин, 1986.
Полякова Е. А. Утраченные памятники города Твери // Монументальная городская скульптура / Ключкина А. А. — Тверь: Центр. гор. б-ка им. А. И. Герцена, 2007.
колл. авт. Ленину В. И. памятники // Тверская область: энциклопедический справочник. — Тверь, 1994. — С. 146-147.
Կրասնոարմեյսկի (Օռլովսկի շրջան)

Անվան այլ կիրառումների համար տե՛ս՝ Կրասնոարմեյսկի (այլ կիրառումներ)Կրասնոարմեյսկի (ռուս.՝ Красноармейский), ավան Ռուսաստանի Ռոստովի մարզի Օռլովսկի շրջանում։ Կրասնոարմեյսկի գյուղական համայնքի վարչական կենտրոնն է։ 
2008 թ. տվյալներով բնակչությունը կազմում է 3606 մարդ։
Տուրիյա (այլ կիրառումներ)

Տուրիյա, կարող է վերաբերել՝

Տուրիյա - գյուղ, Ուկրաինայի Կիրովոգրադի մարզի Նովոմիրգորոդի շրջանում
Տուրիյա - գյուղ, Ուկրաինայի Վոլինի մարզի Տուրիի շրջանում
Պուխտա

Պուխտա (ռուս.՝ Пухта, վեպս.՝ Puht, ֆիններեն՝ Puhto), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոպուտնայա

Պոպուտնայա (ռուս.՝ Попутная), ստանիցա Ռուսաստանի Դաշնության Կրասնոդարի երկրամասի Օտրադնայայի շրջանում, Ուրուփ գետի ձախ ափին։ Գտնվում է Օտրադնայա ստանիցայից 16 կմ հյուսիս-արևմուտք, ծովի մակարդակից 400 մ բարձրության վրա։


== Բնակչությունը ==
1893 թվականին այնտեղ կար 1157 տուն, որտեղ ապրում էին 7342 մարդ։ 1959 թվականին ստանիցան ուներ 5383 բնակիչ, իսկ 2002 թվականին` 6199 բնակիչ։ Համաձայն 2010 թվականի տվյալների, ստանիցան ուներ 5809 բնակիչ, հիմնականում ռուսներ և հայեր, ովքեր զբաղվում են արևածաղկի, հացահատիկային բույսերի և շաքարի ճակնդեղի մշակությամբ։
Գործում է միջնակարգ դպրոց, ակումբ և բուժկայան։


== Պատմությունը ==
Հիմնադրվել է 1855 թվականին։ Հայերը եկել են Ախալքալաքից` 1857 թվականին։


== Ծանոթագրություններ ==
Դուբրովկա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 29 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերմանական գրականություն

Գերմանական գրականությունը ունի մեծ պատմություն։ Հին վերին գերմաներենով մեզ է հասել «Հիլդեբրանդի երգը» հերոսական Էպոսը։ Հնագույն պոեմը «Տելիանդ»-ն է, որտեղ փորձ է արվել սրբերի բիբլիական վարքը հարմարեցնել հերոսական էպոսին։ IX—X դդ․ են վերաբերում վանական Օտֆրիդ Վայսենբուրգցու ավետարանական զրույցների բանաստեղծական վերապատումները։ Բանավոր ստեղծագործության բանաստեղծական ավանդույթները պահպանում Էին թափառաշրջիկ երգիչները՝ շպիլմանները։ XII դ․ ասկետական քարոզների փոխարեն լայն տարածում են գտնում պոեմները («Ռոթեր արքան», «Դուքս Էռնստ» ևն), ասպետական վեպը և քնարերգությունը, որոնք ամբողջությամբ աշխար–հիկ բնույթի էին, բացի Վոլֆրամ ֆոն էշենբախի «Պարցիֆալ» վեպից, որտեղ իշխողը կրոնական միստիկան էր։ Գոթֆրիդ Ստրասբուրգցու «Տրիստան և Իզոլդա» վեպում և միննեզինգերների բանաստեղծություններում (Վալտեր ֆոն դեր Ֆոգելվայդե) Փառաբանվում էր կնոջ ասպետական պաշտամունքը։ XII —XIII դդ․ հիշատակելի են «Նիբելունգների երգը», «Կուդրուն» (XIII դ․ սկիզբ) հին հերոսական պատումների վերջին խմբագրումները։ XIII դ․ զարգացան քաղաքային ժամանակագրությունների ժանրը (նյուրնբերգյան ևն), բյուրգերական գրականությունը (Շտրիկեր)։ XIV—XV դդ․ լայն տարածում գտան խրատական և այլաբանական պոեզիան, մայստերզանգը, ֆաստնախտշպիլները։ Վերածնության դարաշրջանում ծաղկեց հումանիստական գրականությունը՝ ստանալով հակաեկեղեցական ուղղություն (Ս․ Բրանտ, «Տիմարների նավը», 1494, էրազմ Ռոտերդամցի, «Գովք հիմարության», 1509, Թ․ Մուռներ, «Խարդախների համքարությունը», 1512)։ Սրամիտ և անողոք էին Ուլրիխ ֆոն Տուտենի երկխոսություևները։ Ռեֆորմացիայի գրականությունը առավել լրիվ արտահայտություն գտավ Մ․ Լութերի՝ պապական Հռոմի մերկացումներում։ Գյուղացիական պատերազմի երգերը բացեցին գերմանական գրականության հեղափոխական էջը։ Թ․ Մյունցերի քարոզները համակված էին կոմունիստական իդեալով, թեև նրա ձևակերպումները կրոևական էին։ Ֆեոդալական ճնշման և կրոնական կեղծ բարեպաշտության դեմ բողոք է արտահայտված Հ․ Սաքսի, Ֆիշարտի ստեղծագործություններում։ XVII դ․ գրականությունը զարգացավ Երեսնամյա պատերազմի և ընդհանուր հոգևոր ճգնաժամի պայմաններում։ Խ․ Գրիմելսհաուզենի ստեղծագործությունը («Սիմպլիցիսիմուս», 1669) ռեալիստորեն արտացոլում է ժողովրդի ողբերգական ճակատագիրը պատերազմից ամայացած երկրում։ XVIII դ․ Գոտշեդը նպաստեց վաղ լուսավորության գրականության ու թատրոնի զարգացմանը՝ ֆրանսիական կլասիցիզմի օրինակով, բայց միայն Գ․Լեսսինգի ստեղծագործության մեջ այն ստացավ հակամիապե–տական բնույթ ու հասավ բարձր զարգացման («Միննա ֆոն Բառնևելմ», 1767, «էմիլիա Գալոտի», 1772, «Նաթան Իմաս–տուն», 1779)։ «Լաոկոոնում» (1766) և «Տամբուրգյան դրամատաուրգիայում» (1767—69) հիմնավորված են ռեալիզմի և ազգային արվեստի սկզբունքները։ Ք․ Վիլանդը «Ագաթոն» (1766) վեպով սկզբնավորեց գերմանական «դաստիարակչական վեպի» ժանրը։ Ֆ․ Կլոպշտոկի քնարերգությունը, որն արտահայտում էր գերմանական բյուրգերականության առաջավոր մասի ինքնագիտակցությունը, մեծ ազդեցություն գործեց երիտասարդ բանաստեղծների վրա։ XVIII դ․ 70-ական թթ․ «Գրոհի ու փոթորկի գրողները, զարգացնելով Լեսսինգի դեմոկրատական գաղափարները, հանդես եկան կլասիցիստների դեմ, որպես որոշիչ հիմք առաջ քաշելով «զգացմունքը», «կիրքը»։ Այդ ուղղության աեսաբան Յո․ Տերդերը դիմեց ժողովրդական բանահյուսությանը և նախանշեց ազգային գրականության ու արվեստի նկատմամբ պատմական մոտեցումը։
Ալկասար

Ալկասար (իսպ.՝ Alcázar արաբ․՝ القصر‎‎՝ «ամրոց», «պաշտպանական կառուց»), պալատների կամ ամրոցների անվանում Իսպանիայում և Պորտուգալիայում, որոնք կառուցվել են VIII- XIV դարերում։ Ամրոցները հիմնականում կառուցվել են Իսպանիայում արաբական տիրապետության օրոք։ Իսպանիայի բազմաթիվ քաղաքներում կան ալկասարներ։ Ամրոցները, որոնք կառուցվել են հետարաբական մավրիտանական ոճով, նույնպես կոչվում են ալկասարներ։ Ալկասար տերմինով ներկայումս անվանվում են Իսպանիայում առկա բոլոր պաշտպանական կառույցները։


== Տերմինաբանություն ==
Իսպաներեն alcázar (արտասանություն: [alˈkaθar]) բառը առաջացել է արաբերեն القصر al-qasr, որը նշանակում է «ամրոց, պալատ կամ ամրաշինական կառույց»։ Հավանաբար ալկասար բառը արաբերենին է փոխանցվել լատիներեն «կաստրում» բառից, որը նշանակում է ռազմական ճամբար։
Համանուն բառը կա նաև գալիսերենում (alcázar), պորտուգալերենում՝ (alcácer, pronounced: [[Միջազգային հնչյունական այբուբեն|[ɐɫˈkasɛɾ]]]) և կատալաներենում՝ (alcàsser)։


== Հայտնի ալկասարներ ==
Սեգովիայի ալկասար
Տոլեդոյի ալկասար
Սևիլյայի Ալկասար
Մադրիդի ալկասար
Ալկասար դե լոս Ռեյես Կրիստիանոս


== Պատկերասրահ ==

		
		
		
		


== Տես նաև ==
Ալկասաբա
Կրեմլ


== Ծանոթագրություններ ==